Wat van ’n pakket van KKNK-vertonings? | Netwerk24
Deur Chris, Brooklyn 24 Maart 2020 00:00
Dié brief is gerig aan alle kunstenaars:
Ek en my vrou het die voorreg gehad om die Woordfees in Stellenbosch by te woon. Wat ’n wonderlike ervaring was dit nie!
Gisteraand besef ek dat dié begaafde mense vir ’n tyd lank sonder inkomste gaan sit en dit laat my hart uitgaan na hulle toe.
Nou wonder ek oor al die voorbereiding wat in die KKNK ingegaan het en die kostes wat reeds aangegaan is.
Is dit nie dalk moontlik dat hulle ’n pakket kan saamstel van al of sommige van die vertonings nie?
Ek sal een van die eerstes wees om so ’n pakket te koop en dit in my eie woning te geniet.
As skole sulke pakkette kan saamstel van hul operettes, behoort die bestuur van die KKNK dit ook te kan doen.
Ek hoop regtig dat my voorstel byval sal vind.
Meer oor: Mystem | Kknk | Brief